Robotët në muzeun Smithsonian
Muzeu përfshin arritjet historike në fushën e zhvillimit të robotëve
Muzeu Kombëtar i Historisë Amerikane në Uashington është një ekspoze e thesarit të jetës dhe kulturës së këtij vendi. Koleksionit të shumëllojshëm po i shtohet tani edhe një numër në rritje robotësh. Korrespondentja e Zërit të Amerikës Rosanne Skirble bëri një vizitë në muze dhe na sjell përshtypjen e fuqishme që lënë këta shërbyes kibernetik. C3PO nga filmi i famshëm Star Wars është një pikë tërheqëse në hyrje të muzeut. Ciceronia e robotëve Carlene Stephen thotë se vizitorëve u pëlqen shumë roboti elegant. Megjithëse roboti është një kopje e atij në film, Stephens thotë se ai përfaqëson diçka më shumë. Ndër më mbresëlënësit për Stephens është një robot 450 vjeçar nga periudha mekanike. Në të gjithë botën, më shumë se 6 milionë robotë punojnë në linjat e montimit dhe kryejnë shërbime në ushtri. Midis robotëve në muzeun Smithsonian është PackBot, një diktues i minave që përdoret gjithashtu në operacionet e survejimit nga forcat amerikane në Afganistan. Është gjithashu edhe makina pa shofer që quhet Stanley, i cili eci më shumë se 200 kilometra përmes Shkretëtirës Mojave të Kalifornisë duke fituar 2 milionë dollarë në garën DARPA Challenge. Stephens thotë se është përqëndruar kohët e fundit në zgjerimin e koleksionit të robotëve me valë. Bruce Hall, presidenti i kompanisë Velodyne me bazë në Kaliforni erdhi në muzeun Smithsonian me disa sensorë elektronikë dhe pajisje që diktojnë pengesa, shpikur nga vëllai i tij Dave dhe të përdorura në pajisjet robotike në garën DARPA Challenge. Ai thotë se HDL-64 është mjaft i përparuar. Këto pajisje kontribuojnë në cilësitë e sigurisë dhe vëllezërit besojnë se do të ndihmojnë edhe për makinat dhe kamionët robotik. Barry Spletzer ka qënë shkencëtar në Qendrën Robotike dhe Sistemet e Inteligjencës në Laboratorin Kombëtar Sandia. Ai erdhi në muze me një pako me mini-robotë. Spletzer thotë se këto teknologji robotike po gjejnë përdorim në industri, eksplorimin e hapësirës, mjekësi dhe sistemet e sigurisë. Ciceronia e muzeut Carlene Stephens shpreson që robotët e sotëm dhe të tjerë që do t’i pasojnë do t’i kujtojnë publikut rolin e rëndësishëm të shkencës dhe teknologjisë në jetën e përditshme.